ai4bharat/Pralekha huggingface dataset:
قانون اور انصاف کی وزارت
ہندی اور دیگر علاقائی زبانوں میں قانونی تعلیم
اعلیٰ تعلیم کے محکمے نے بتایا ہے کہ قومی تعلیمی پالیسی 2020 نے اپنے پیرا گراف 20.4 میں کہا ہے کہ "قانونی تعلیم کو عالمی سطح پر مسابقتی ہونے، بہترین طریقوں کو اپنانے اور انصاف تک وسیع تر رسائی اور بروقت فراہمی کے لیے نئی ٹکنالوجیوں کو اپنانے کی ضرورت ہے۔ اس کے ساتھ ساتھ اسے انصاف کی آئینی اقدار یعنی سماجی، معاشی اور سیاسی اقدار سے آگاہ اور روشن کیا جانا چاہیے اور جمہوریت، قانون کی حکم رانی اور انسانی حقوق کے ذریعے قومی تعمیر نو کی طرف ہدایت کی جانی چاہیے۔ قانونی مطالعات کے نصاب میں سماجی و ثقافتی سیاق و سباق کے ساتھ ساتھ، شواہدپر مبنی انداز میں، قانونی سوچ کی تاریخ، انصاف کے اصول، قانون کی مشق، اور دیگر متعلقہ مواد کو مناسب طریقے سے پیش کیا جانا چاہیے۔ قانون کی تعلیم فراہم کرنے والے ریاستی اداروں کو مستقبل کے وکلاء اور ججوں کے لیے انگریزی میں اور اس ریاست کی زبان میں دو لسانی تعلیم پیش کرنے پر غور کرنا چاہیے جس میں ادارہ واقع ہے۔
یہ وزارت قانونی تعلیم میں ہندی اور دیگر علاقائی زبانوں کے استعمال کو فروغ دینے اور بڑھانے اور سپریم کورٹ / ہائی کورٹس اور دیگر عدالتی کارروائیوں کو انجام دینے پر زور دے رہی ہے۔ ہم 65000 الفاظ کی قانونی لغت کو ڈیجیٹائز کر رہے ہیں اور انھیں عوام کے لیے دستیاب کرا رہے ہیں اور بھارتی زبانوں کے لیے قانونی اصطلاحات کی تشکیل کے لیے ایک آن لائن پلیٹ فارم تشکیل دے رہے ہیں۔ مزید برآں، یہ وزارت قانونی دستاویزات میں کثرت سے استعمال ہونے والے الفاظ کی نشان دہی کرنے اور مشترکہ مصادر سے ایسے الفاظ تیار کرکے ایک ذخیرہ الفاظ / مشترکہ بنیادی ذخیرہ الفاظ تیار کرنے کے عمل میں ہے جو تمام بھارتی زبانوں مں ڈھالے جاسکیں گے تاکہ قانونی دستاویزات کا ایک بھارتی زبان سے دوسری بھارتی زبان میں ترجمہ آسان ہوسکے۔ یہ وزارت عدالتوں اور قانونی تعلیم میں بھارتی زبانوں کے فروغ کے لیے دس سالہ نقطہ نظر ایکشن پلان تیار کرنے کے لیے لا یونیورسٹیوں کے وائس چانسلروں، بار اور عدلیہ کے نمائندوں کا ایک اجلاس طلب کرنے کا بھی منصوبہ بنا رہی ہے۔ مزید برآں، بی سی آئی نے قانونی تعلیم میں ہندی اور دیگر علاقائی زبانوں کے استعمال کو بڑھانے کے اقدامات کی سفارش کرنے کے لیے بھارت کے عزت مآب  چیف جسٹس جناب بوبڈے کی صدارت میں ایک کمیٹی تشکیل دی ہے۔
وزارت داخلہ نے مطلع کیا ہے کہ اس سلسلے میں آئینی اور قانونی دفعات پہلے سے موجود ہیں۔ آئین کے آرٹیکل 348 اور سرکاری زبان ایکٹ 1963 کی دفعہ 7 کے مطابق ہندی اور دیگر کے اختیاری استعمال کی دفعات موجود ہیں ویں بھارتی آئین کا شیڈول) عدالتوں کی کارروائیوں اور فیصلوں وغیرہ میں۔ مذکورہ بالا دفعات کے تحت راجستھان، اتر پردیش، مدھیہ پردیش اور بہار کی ہائی کورٹس کی کارروائی میں ہندی کے اختیاری استعمال کی اجازت بالترتیب سال 1950، 1969، 1971 اور 1972 میں دی گئی تھی۔
یہ جانکاری قانون اور انصاف کے وزیر جناب کرن رجیجو نے آج لوک سبھا میں ایک سوال کے تحریری جواب میں دی۔
جل شکتی وزارت
پینے کے پانی اور صفائی ستھرائی کےمحکمہ کی سکریٹری نے خصوصی مہم 2.0 کے تحت محکمہ میں کئے گئے کام کا جائزہ لیا
پینے کے پانی اور صفائی ستھرائی کے محکمے کی سکریٹری محترمہ وینی مہاجن نے آج خصوصی مہم 2.0 – سوچھتا کے تحت چلائی جارہی سوچھتا مہم/کباڑ کو نمٹانے/مختلف جگہوں کو خالی کرنے /خوبصورت بنانے کے کام کا جائزہ لینے کے لئے محکمہ کے مختلف سیکشنز کا
کا معائنہ کیا ۔ سیکرٹری نے وزارت کے ذریعہ کئے گئے احیا کے کام کا معائنہ کیا۔ یہ پایا گیا کہ احیا کے بعد کئے گئے بندوبست کافی اچھے ہیں اور ملازمین کو کام کے لیے فراہم کی گئی جگہ بہت موزوں ہے۔
تجدیدکاری کے بعد، ضرورت کے مطابق فرنیچر فراہم کر کے کافی جگہ خالی کر دی جاتی ہے۔ معائنہ کے دوران سکریٹری  نے ان ملازمین کے ساتھ بات چیت کی جو اس جگہ کا استعمال کر رہے ہیں اور انہیں اس نئے بندوبست سے بہت خوش پایا گیا ۔ ملازمین کو یہ جگہ صاف ستھری رکھنے کی صلاح دی گئی۔
اس مہم کے تحت دفتر سے جڑی عام استعمال والی جگہوں  پر خصوصی توجہ دی گئی۔ سکریٹری نے پایا کہ کئی فوٹو، فلاور پاٹس اور بہترین لائٹنگ سسٹم لگاکر کامن ایریا کا بہت اچھا استعمال کیاجارہا ہے۔
صدر جمہوریہ کا سکریٹریٹ
خواتین کے بین الاقوامی دن کی ما قبل شام صدر جمہوریہ ہند کا پیغام
صدر جمہوریہ ہند محترمہ دروپدی مرمو نے خواتین کے عالمی دن کی ما قبل شام ، جو ہر سال 8 مارچ کو منایا جاتا ہے، اپنے پیغام میں کہا کہ؛
‘‘خواتین کے عالمی دن کے موقع پر، میں تمام ہم وطنوں بالخصوص خواتین کو دل کی گہرائیوں سے مبارکباد اور نیک خواہشات پیش کرتی ہوں۔
آج خواتین تمام شعبوں میں قائدانہ اور نمایاں کردار ادا کررہی ہیں۔ وہ بے مثال اہداف قائم کررہی ہیں۔ وہ بیدار مغز ہیں اور مختلف شعبو میں قیادت کے عہدوں پر فائز ہیں۔ ان کے خیالات، افکار اور اقدار سے ایک خوشحال کنبہ، مثالی معاشرہ اور ایک خوشحال ملک کی تشکیل کا باعث بن سکتا ہے۔
صنفی مساوات اور خواتین کو بااختیار بنانے کی سمت ابھی مزید کوششوں کی ضرورت ہے۔۔ ملک اپنی بیٹیوں کو معیاری تعلیم فراہم کرکے انھیں بااختیار بنانے کے لئے پرعزم ہے تاکہ وہ اپنی پھر پورصلاحیتوں کا استعمال کرسکیں۔ ہماری بیٹیاں نہ صرف ہمارےخاندان کی بلکہ پورے ملک کی شان ہیں۔
میں خواتین کے عالمی دن کے جشن کی کامیابی اور ملک کی خواتین کے خوشگوار مستقبل کی خواہاں ہوں۔’’
صدر جمہوریہ کے پیغام کو دیکھنے کے لئے یہاں کلک کریں:
بہت چھوٹی، چھوٹی اور درمیانی صنعتوں کی وزارت
بہت چھوٹی، چھوٹی اور اوسط درجے کی صنعتی اکائیوں کے شعبے میں نئی صنعتوں کے قیام کے لئے قرض کی سہولت
بہت چھوٹی، چھوٹی اور درمیانی درجے کی صنعتوں کے وزیر اور آر ٹی اینڈ ایچ کی وزارت کے وزیر جناب نتن گڈکری نے آج لوک سبھا میں ایک تحریری جواب میں بتایا ہے کہ 19-2018 کے دوران 2070 کروڑ روپے کی سبسڈی 73,427پروجیکٹوں کو فراہم کی گئی اور اس کے نتیجے میں 5,87,416 روزگار مواقع پیدا ہوئے۔ ایم ایس ایم ای کی وزارت قرض سے وابستہ سبسڈی اسکیم چلاتی ہے، جس کا نام وزیر اعظم کا روزگار فراہمی پروگرام  ہے۔ اس کا مقصد یہ ہے کہ غیر زرعی شعبوں میں چھوٹی صنعتی اکائیوں کے قیام کے ذریعہ خود روزگار کے مواقع کو فروغ دیا جائے۔
انہوں نے یہ بھی کہا کہ حکومت ہند 10 لاکھ روپے تک کے ضمانت سے مبراقرض فراہم کرنے سے متعلق پردھان منتری مدرا یوجنا  نام کی اسکیم کا نفاذ بھی کرتی ہے۔
۔۔۔۔۔۔۔۔۔۔۔
م ن ۔س ش ۔ع ر۔
U-623
(Visitor Counter : 52
صحت اور خاندانی بہبود کی وزارت
ڈاکٹر ہرش وردھن نے نوویل کورونا وائرس کوویڈ-19 کے بارے میں کئے گئے اقدامات اور تیاریوں کا جائزہ لیا
نئی دہلی،24؍فروری،صحت اور خاندانی بہبود کے مرکزی وزیر ڈاکٹر ہرش وردھن نے ملک بھر میں ، نوویل کورونا وائرس کوویڈ – 19 سے نمٹنے کی تیاریوں کا جائزہ لیا۔ ان کے ہمراہ وزارت کے سینئر افسران بھی تھے۔ ڈاکٹر ہر ش وردھن نے بتایا کہ فی الحال سبھی 21 ہوائی اڈوں ، 12 بڑی اور 65 جھوٹی بندر گاہوں اور سرحدوں پر مسافروں کی جانچ کی جارہی ہے۔ ابھی تک 4214 پروازوں اور 448449 مسافروں کی جانچ کی جاچکی ہے۔ نیز جیسا کہ وزارت خارجہ نے بتایا ہے کہ بھارتی فضائیہ کی پروازوں کی ووہان کے لئے رخصتی کی 26 فروری کو منصوبہ بندی کی جارہی ہے اور نکالے گئے مسافر 27 فروری کو پہنچ جائیں گے۔ اب تک 2707 نمونوں کی جانچ کی گئی ہے جن میں سے صرف تین نمونوں کی جانچ اس سے پہلے مثبت پائی گئی تھی  اورسبھی تین مریضوں کو اسپتالوں سے چھٹی دے دی گئی ہے اور ان کی نقل وحرکت ان کے گھروں میں محدود کردی گئی ہے۔
ووہان سے جو بھارتی لوگ آئے ہیں ان سبھی کی جانچ میں پایا گیا ہے کہ یہ لوگ کوویڈ – 19 سے متاثر نہیں ہیں اور ان کی آئندہ روز تک لگائی گئی روک ختم کرکے انہیں ان کے گھروں میں بھیج دیا گیا ہے۔ مجموعی طور پر 23259 افراد کو ، 34 ریاستوں ؍ مرکز کے زیر انتظام علاقوں میں کمیونٹی نگرانی کے تحت بیماریوں کی نگرانی مربوط پروگرام آئی ڈی ایس پی نیٹ ورک کے ذریعے نگرانی کی گئی۔
ڈاکٹر ہرش وردھن نے بتایا کہ سنگاپور کے سفر کے بارے میں ایک نظر ثانی شدہ ہدایت 22 فروری 2020 کو جاری کی گئی تھی۔ پنجاب میں کرتارپور سرحد کے پار آنے جانے کے بارے میں یہ بتایا گیا کہ وزارت داخلہ، صحت کی وزارت اور پنجاب کے صحت سکریٹری کے ساتھ بات چیت میں سرحد کے اس پار خصوصی جانچ کا بند وبست مستحکم کردیا گیا ہے۔ نیز عقیدت مندوں کے لئے ماسک کی ضروری سہولیات مہیا کی جارہی ہیں۔ انہیں مطلع کیا گیا کہ چین کے ساتھ ساتھ دیگر ملکوں کے بڑے پیمانے پر کیسوں کو مد نظر رکھتے ہوئے دس ملکوں میں بین الاقوامی سطح پر جانچ کی جارہی ہے اور اس سلسلے میں خصوصی سکریٹری  نے ایک ویڈیو کانفرنس منعقد کی۔ یہ کانفرنس 21 ہوائی اڈوں اور متعلقہ ریاستوں کے صحت سکریٹریوں کی ، ہوائی اڈے سے متعلق صحت تنظیم اے پی ایچ او کے افسران کے ساتھ کی۔ فی الحال چین، ہانگ کانگ، تھائی لینڈ ، سنگا پور، جاپان اور جنوبی کوریا سے آنے والی پروازوں کے مسافروں کی جانچ کے علاوہ، ان مسافروں کی بھی جانچ کی جارہی ہے جو ویتنام ، نیپال، انڈو نیشیا اور ملیشیا سے آرہے ہیں، جانچ کا یہ کام 23 فروری 2020 سے کیا جارہا ہے۔ اس کے علاوہ سکریٹری  نے بتایا کہ بیرون ملک بھارتی سفارت خانوں کے ساتھ قریبی تال میل برقرار رکھا جارہا ہے، تاکہ دنیا بھر سے ، کورونا وائرس  کے بارے میں تازہ ترین معلومات حاصل ہوسکے۔
ریاستوں کو نوویل کورونا وائرس کوویڈ -19 سے نمٹنے کے لئے ان کی غیر معمولی کوششوں کی تعریف کرتے ہوئے ڈاکٹر ہرش وردھن نے یہ ہدایت بھی دی کہ صحت کی وزارت کے سبھی جوائنٹ سکریٹریز اور سینئر افسران کو ریاستوں ؍ مرکز کے زیر انتظام علاقوں میں تعینات کیا جائے تاکہ ریاست میں نگرانی نظام کو مستحکم بنانے اور اگر کوئی کیس ہے تو اس سلسلے میں کسی تشویش کو دور کرنے کو یقینی بنایا جاسکے۔ مرکزی وزیر صحت نے ان مختلف احتیاطی اقدامات کو سراہا جو مرکزی سطح، ریاستوں کی سطح اور بیرونی ممالک میں بھارتی سفارت خانوں میں مختلف وزارتوں کے قریبی تعاون کے ساتھ کئے جارہے ہیں۔ انہوں نے ریاستوں کو کیسوں پر سر گر می سے نظر رکھنے اور مرکزی ویب پورٹل پر جانچ اور نگرانی سے متعلق درکار معلومات کو تازہ شکل دینے پر ان کی تعریف کی۔
۔۔۔۔۔۔۔۔۔۔۔۔۔۔۔۔۔۔

U-903
(Visitor Counter : 72
صدر جمہوریہ کا سکریٹریٹ
پریس ریلیز
راشٹرپتی بھون کے اشوکا ہال میں آج  صبح 11:00 بجے ایک تقریب کے دوران، جسٹس نتھال پتی وینکٹ رمن کی، بھارت کی عدالت عظمیٰ کے چیف جسٹس کے طور پر حلف برداری کی گئی ۔ انہوں نے صدرجمہوریہ کے سامنے یہ عہدہ سنبھالنے کے لئے حلف لیا۔
وزارت دفاع
جاپان کی زمینی سیلف ڈیفنس فورس کا دستہ ’’ ایکسرسائز دھرما گارجین – 2022 ‘‘ مشترکہ مشقوں کے لئے بھارت پہنچا
نئی دلّی ،25 فروری / بھارت اور جاپان کے درمیان ’’ ایکسرسائز دھرما گارجین – 2022 ‘‘ نامی مشترکہ فوجی مشقیں 27 فروری ، 2022ء سے 10 مارچ ، 2022 ء تک بیلگاوی  کے غیر ملکی تربیتی نوڈ میں منعقد کی جائیں گی ۔ دھرما گارجین – 2022 ایکسرسائز سالانہ تربیتی مشقیں ہیں ، جو 2018 ء سے بھارت میں منعقد کی جا رہی ہیں ۔ قابلِ ذکر ہے کہ بھارت کی طرف سے مختلف ممالک کے ساتھ شروع کی گئی فوجی تربیتی مشقوں کے سلسلے میں، جاپان کے ساتھ مشق دھرما گارجین موجودہ عالمی حالات کے پس منظر میں دونوں ممالک کو درپیش سیکورٹی چیلنجوں کے لحاظ سے اہم ہے۔ یہ مشقیں جنگل اور نیم شہری/شہری علاقوں میں پلاٹون کی سطح مشترکہ تربیتی آپریشنز کا احاطہ کرتی ہیں۔
بھارتی فوج کی 15ویں بٹالین مراٹھا لائٹ انفنٹری رجمنٹ اور جاپانی گراؤنڈ سیلف ڈیفنس فورسز  کی 30 ویں انفنٹری رجمنٹ کے جنگی تجربہ کار دستے ، اس سال مشق میں حصہ لے رہے ہیں تاکہ آپریشن کے دوران حاصل ہونے والے تجربات میں ساجھیداری کر سکیں تاکہ ایک دوسرے پر منحصر کارروائی اور منصوبہ بندی کے علاوہ جنگل ، نیم شہری/شہری علاقوں میں مختلف کارروائیوں کی منصوبہ بندی اور ان پر عمل درآمد بہتر طور پر کیا جا سکے ۔ جاپانی گراؤنڈ سیلف ڈیفنس فورسز کا دستہ 25 فروری ، 2022 ء کو مشق کے مقام پر پہنچا ہے ، جہاں بھارت کی طرف سے ان کا پرتپاک استقبال کیا گیا۔
12 دن طویل مشترکہ مشقوں کے شیڈول میں داخلی اقدامات کی مشقیں، نیم شہری علاقوں میں دہشت گردوں کے ٹھکانوں پر چھاپے، جنگی فرسٹ ایڈ ، بغیر ہتھیاروں کے لڑائی ، قریبی جنگی فائرنگ شامل ہے ، جس میں دونوں فریق ممکنہ خطرات کو بے اثر کرنے کے لئےمشترکہ طور پر تربیت، منصوبہ بندی اور اچھی طرح سے تیار کردہ حکمت عملی پر مبنی مشقوں کی ایک سیریز کو انجام دیں گے۔ مشترکہ فیلڈ تربیتی مشقیں، مشترکہ جنگی مباحثے اور مشترکہ کارروائیاں 8 اور 9 مارچ ، 2022 ء کو طے شدہ دو روزہ توثیق کی مشق کے ساتھ اختتام پذیر ہوں گے۔ عالمی دہشت گردی سے لڑنے کے لئے حکمت عملی کی مہارت کو بڑھانے اور افواج کے درمیان باہمی تعاون کو بڑھانے اور فوج سے فوج کے تعلقات کو فروغ دینے پر خصوصی زور دیا جا رہا ہے۔
’’ مشق دھرما گارجین ‘‘ بھارت فوج اور جاپانی گراؤنڈ سیلف ڈیفنس فورسز کے درمیان دفاعی تعاون کی سطح میں اضافہ کرے گی ، جس کے نتیجے میں دونوں ممالک کے درمیان باہمی تعلقات کو مزید فروغ حاصل ہو گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1996
(Visitor Counter : 162
وزارت دفاع
سووَچھتا ہی سیوا: وزیر دفاع جناب راج ناتھ سنگھ نے دہلی کینٹ میں صفائی ستھرائی اور شجرکاری سے متعلق سرگرمیوں کی قیادت کی
صفائی ستھرائی کارکنان کی ان کی کلی طور پر وقف کوششوں کے لیے ستائش کی؛ ان سے مہاتما گاندھی کے ذریعہ تصور کردہ ’سووَچھ بھارت‘ کے حکومت کے خواب کو آگے لے جانے کی اپیل کی
’سووَچھتا ہی سیوا‘ مہم کے حصے کے طور پر، وزیر دفاع جناب راجنا تھ سنگھ نے یکم اکتوبر 2023 کو دہلی کینٹ میں واقع کنٹرول جنرل آف ڈفینس اکاؤنٹس  کے ذریعہ ایک مخصوص سووَچھتا پروگرام ’ایک تاریخ، ایک گھنٹہ، ایک ساتھ‘ کی صدارت کی۔ وزیر دفاع نے شرمدان سرگرمیوں کی قیادت کی، جس میں سووَچھتا ابھیان، عام علاقوں کی تزئین کاری اور شجرکاری مہم شامل تھی۔
وزیر دفاع نے صفائی ستھرائی کارکنان سے بھی بات چیت کی اور احاطے میں صفائی کو یقینی بنانے کی ان کی کوششوں کی ستائش کی۔ انہوں نے انہیں جوش و خروش کے ساتھ کام کرنا جاری رکھنے اور بابائے قوم مہاتما گاندھی کے ’سووَچھ بھارت‘ کے خواب کو شرمندہ تعبیر کرنے کے لیے وزیر اعظم جناب نریندر مودی کی قیادت والی حکومت کے ذریعہ شروع کی گئی عوامی سماجی تحریک کو آگے بڑھانے کے لیے حوصلہ افزائی کی۔ اس موقع پر چیف آف ڈفینس اسٹاف جنرل انل چوہان، مالی مشیر  محترمہ رسیکا چوبے اور سی ڈی جی اے جناب ایس جی دستی دار نے صفائی ستھرائی سے متعلق مختلف سرگرمیوں میں حصہ لیا۔
جناب راج ناتھ سنگھ نے پرنسپل کنٹرولرس اور کنٹرولرس آف ڈفینس اکاؤنٹس سے بھی بات چیت کی، جو پی سی ڈی اے  جموں، پی سی ڈی اے  دہرادون، پی سی ڈی اے ، جے پور، پی سی ڈی اے  پریاگ راج، سی ڈی اے  میرٹھ، سی ڈی اے گواہاٹی، سی ڈی اے جبل پور، سی ڈی اے  بنگلورو اور سی ڈی اے چنئی کے دفاتر کے صدور ہیں، اور ان کے متعلقہ دائرہ کار میں ’سووَچھتا ہی سیوا‘ کے نفاذ کا جائزہ لیا۔
’سووَچھتا ہی سیوا‘ مہم ، جس کاآغاز 15 ستمبر 2023 کو ہوا تھا، 02 اکتوبر 2023 کو مہاتما گاندھی کے یوم پیدائش پر اختتام پذیر ہوگی۔ مہم کے ایک حصے کے طور پر، گاندھی جینتی کے موقع پر سووَچھ بھارت دیوس کی ایک تعارفی تقریب کے طور پر کمیونٹی شراکت داری کے توسط سے شرمدان سرگرمیاں انجام دی جا رہی ہیں۔
ملک بھر کے 1100 سے زائد دفاتر اور رہائشی کالونیوں میں 20000 سے زائد افسران اور اسٹاف آف ڈفینس اکاؤنٹس ڈپارٹمنٹ صفائی ستھرائی سے متعلق سرگرمیوں میں حصہ لے رہے ہیں جن میں کوڑا کرکٹ کی صفائی، بوسیدہ فائلوں کو ہٹانا، اور صفائی ستھرائی اور حفظانِ صحت کی اہمیت کے موضوع پر بیداری سے متعلق مہمات شامل ہیں۔ اسی طرح کی صفائی ستھرائی سے متعلق مہمات ، ’سووَچھتا ہی سیوا‘ مہم کے جزو کے طور پر ملک بھر میں وزارت دفاع، خدمات اور دیگر متعلقہ تنظیموں کے اداروں میں لانچ کی گئی ہیں۔
اقلیتی امور کی وزارتت
اقلیتی امور کی وزارت 2 سے 31 اکتوبر 2023 تک سوچھتا کو ادارہ جاتی بنانے اور زیر التوا معاملات کو نمٹانے کے لیے خصوصی مہم 3.0 میں حصہ لے گی
ای آفس پر 2023 میں 99.78 فیصد فائلیں کھولی گئیں؛ خصوصی مہم 2.0 کے دوران 8 مقامات پر صفائی مہم چلائی گئی
اقلیتی امور کی وزارت  2 اکتوبر سے 31 اکتوبر 2023 تک منعقد کی جانے والی خصوصی مہم 3.0 کے لیے سرگرمی سے تیاری کر رہی ہے، اس مہم کی تیاری کے مرحلے کے ساتھ جو 15 ستمبر 2023 کو شروع ہوئی تھی۔ ایم او ایم اے، صفائی کو فروغ دینے، التوا کو کم کرنے، سوچھتا کو ادارہ جاتی بنانے، اندرونی نگرانی کے طریقہ کار کو مضبوط کرنے، ریکارڈ کے انتظام میں افسران کو تربیت دینے، طبعی ریکارڈوں کو ڈیجیٹل کرنے کے عزم کے تسلسل میں، 2021 سے خصوصی مہم میں جوش و خروش کے ساتھ حصہ لے رہی ہے۔ یہ تعمیل کے بوجھ کو کم کرنے اور شہریوں کی زندگی میں آسانی کو فروغ دینے کے مقصد سے زیر التوا معاملات کو کم کرنے اور صفائی کو فروغ دینے میں مسلسل مصروف ہے۔ وزارت کے علاوہ وزارت کے ماتحت آنے والے خود مختار اداروں اور پی ایس یو نے بھی اس مہم میں حصہ لیا۔
خصوصی مہم 2.0 کے دوران 8 مقامات پر صفائی مہم چلائی گئی۔ مہم کے دوران، 500 مربع فٹ جگہ خالی کی گئی اور ردی کو ٹھکانے لگانے سے 3,15,000 روپے کی آمدنی ہوئی۔ اس کے علاو، دسمبر 2022 سے اگست 2023 تک 2093 میں سے 1860 عوامی شکایات اور 387 میں سے 385 عوامی شکایات کی اپیلیں بھی نمٹائی گئیں۔ طبعی فائلوں کو ختم کر دیا گیا ہے اور 99.78 فیصد فائلیں 2023 میں ای-آفس پر کھولی گئی ہیں۔
اس مہم کو جاری رکھتے ہوئے، اقلیتی امور کی وزارت خصوصی مہم 3.0 کی تیاری کر رہی ہے جو 2 اکتوبر 2023 کو شروع ہوگی۔
کانکنی کی وزارت
جامع لائسنس کی منظوری کی خاطر معدنیاتی بلاکوں کی بولی کے لئے شناخت میں سہولت کے واسطے معدنیات  رولز 2015 اور معدنیات  رولز 2015 میں ترمیم
ترمیم کا مقصد زیادہ شرکت اور مسابقت کو یقینی بنانا ہے
ریاستی حکومت نے نیلامی کے لئےمجوزہ بلاک میں معدنیاتی امکانات کا جائزہ لینے کے لئے کمیٹی تشکیل دی
کانکنی کی وزارت نے معدنیات  رولز 2015  اور معدنیات  رولز 2015 میں ترمیم کے لئے باالترتیب معدنیات  دوسری ترمیم رولز 2021 اور معدنیات  چوتھی ترمیم رولز 2021 کو نوٹیفائی کیا ہے۔ ان ضابطوں میں یہ ترمیمات ریاستی حکومتوں، صنعتی انجمنوں، کانکنوں، دیگر فریقوں اور عوام کے ساتھ جامع صلاح ومشورے کے بعد کی گئی ہیں۔
ایم ای ایم سی رولز میں ترمیم سے کوئی بھی شخص، جو نیلامی میں شرکت کرنے کا خواہش مند ہے، جیو سائنس کے دستیاب اعداد وشمار کی بنیاد پر شناخت شدہ بلاکوں کے لئے جامع لائسنس کی خاطر مجوزہ مناسب بلاکوں کی نیلامی میں شرکت کر سکے گا۔ ریاستی حکومت کے ذریعہ دی گئی کمیٹی نیلامی کے لئے مجوزہ اور سفارش کردہ بلاک میں معدنیاتی امکانات کا جائزہ لے گی۔ اس کے علاوہ نیلامی کے ضابطوں میں ترمیم سے نیلامی کے لئے نوٹیفائڈ کسی بھی مجوزہ بلاک کے لئے مذکورہ شخص، اس کے ذریعہ تجویز کردہ بلاک کی نیلامی میں سکیورٹی کی رقم کی آدھی رقم جمع کراسکے گا۔
ان ترمیمات سے نیلامی میں شرکت کی حوصلہ افزائی ہوگی اور مسا بقت کو فروغ حاصل ہوگا۔ اس سے جامع لائسنس کی نیلامی کے لئے زیادہ بلاکوں کی شناخت کے لئے ریاستی حکومتوں کو آسانی حاصل ہو گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔
ش ح۔و ا ۔ق ر۔
U-14363
(Visitor Counter : 161
زراعت اور کاشتکاروں کی فلاح و بہبود کی وزارت
حکومت نے ٹریکٹر ٹیسٹنگ کے رہنما خطوط کو آسان بنایا ہے جو کاروبار کرنے میں آسانی اور کم سے کم حکومت اور زیادہ سے زیادہ حکمرانی فراہم کرنے کی سمت میں ایک قدم ہے
کاروبار کرنے میں آسانی کی حوصلہ افزائی اور اعتماد پر مبنی حکمرانی کو فروغ دینے کی سمت میں ایک اہم قدم اٹھاتے ہوئے حکومت نے 28 اگست 2023 کو پرفارمنس کی جانچ کے لیے ٹریکٹروں کی جانچ کے عمل کو آسان بنادیا ہے۔ ٹریکٹر مینوفیکچررز کو اب سی ایم وی آر / مطابقت پیداوار  سرٹیفکیٹ کی بنیاد پر سبسڈی اسکیم میں حصہ لینے کی اجازت ہوگی اور کمپنی کی طرف سے ایک تصدیقی بیان دیا جائے گا کہ سبسڈی کے تحت شامل کرنے کے لیے تجویز کردہ ٹریکٹر محکمہ زراعت اور کسانوں کی فلاح و بہبود کے ذریعہ دی گئی بینچ مارک کی تصریحات کے مطابق ہے۔ اس کے ساتھ ساتھ، مینوفیکچرر اس بات کی بھی تصدیق کرے گا کہ ٹریکٹر ماڈل ٹیسٹ کے لیے پیش کیا گیا ہے اور اس پر ٹیسٹ رپورٹ 6 ماہ کے اندر ڈی اے اینڈ ایف ڈبلیو کو پیش کی جائے گی۔ مینوفیکچررز سبسڈی کے تحت فراہم کیے جانے والے ٹریکٹر پر کم از کم تین سال کی وارنٹی دیں گے۔
اب سے 4  لازمی ٹیسٹوں کے لیے مندرجہ ذیل طریقہ کار پر عمل کیا جائے گا:
ڈرابار پرفارمنس ٹیسٹ: لوڈ کار کے استعمال کے ذریعے ڈرابار پرفارمنس ٹیسٹ سینٹرل فارم مشینری ٹریننگ اینڈ ٹیسٹنگ انسٹی ٹیوٹ بدنی یا مہندرا ریسرچ ویلی ، چنئی میں کیا جاسکتا ہے۔ مینوفیکچررز کے پاس یہ اختیار بھی ہوگا کہ وہ کسی دوسرے سرکاری مجاز ادارے یا اپنی سہولیات سے یہ کام کروا سکتے ہیں بشرطیکہ اس ٹیسٹ کے انعقاد کے لیے مناسب انفراسٹرکچر دستیاب ہو۔ مینوفیکچررز کی تنصیبات میں کیے جانے والے ٹیسٹ کی صورت میں ، مینوفیکچررز کے ذریعہ فراہم کردہ ٹیسٹ ڈیٹا کو سی ایف ایم ٹی ٹی آئی بدنی یا منتخب کردہ سرکاری مجاز ادارے کی طرف سے جاری کردہ ٹیسٹ رپورٹس میں شامل کیا جائے گا ، اس تبصرے کے ساتھ کہ ٹیسٹ انسٹی ٹیوٹ کی طرف سے نہیں کیے گئے ہیں اور پرفارمنس کے نتائج مینوفیکچرر کی طرف سے خود تصدیق شدہ ہیں۔
پی ٹی او پرفارمنس اور ہائیڈرولک پرفارمنس ٹیسٹ: مینوفیکچررز کے پاس یہ ٹیسٹ اپنی تنصیبات میں منعقد کرنے کا اختیار ہوگا اور ٹیسٹ کا ڈیٹا سی ایف ایم ٹی ٹی آئی، بدنی یا منتخب سرکاری مجاز ادارے کو فراہم کیا جاسکتا ہے تاکہ ٹیسٹ رپورٹ تیار کی جاسکے اور اس بات کی خود تصدیق کی جاسکے کہ یہ ٹیسٹ قابل اطلاق بی آئی ایس کوڈز کے مطابق کیا گیا ہے۔ مینوفیکچررز کے ذریعہ فراہم کردہ ٹیسٹ ڈیٹا کو سی ایف ایم ٹی ٹی آئی بدنی یا منتخب کردہ سرکاری مجاز ادارے کی طرف سے جاری کردہ ٹیسٹ رپورٹس میں شامل کیا جائے گا ، اس تبصرے کے ساتھ کہ ٹیسٹ انسٹی ٹیوٹ کی طرف سے نہیں کیے گئے ہیں اور پرفارمنس کے نتائج مینوفیکچررز کی طرف سے خود تصدیق شدہ ہیں۔ مینوفیکچررز کے پاس یہ اختیار بھی ہوگا کہ وہ سی ایف ایم ٹی ٹی آئی، بدنی یا کسی بھی دوسرے سرکاری مجاز اداروں / تنصیبات میں اس ٹیسٹ کے انعقاد کے لیے مناسب بنیادی ڈھانچہ رکھتے ہیں۔
بریک پرفارمنس: یہ ٹیسٹ سی ایم وی آر کے تحت ضروریات کے مطابق کیا جائے گا۔ مجاز اداروں میں سی ایم وی آر کے تحت پہلے سے کیے گئے ٹیسٹ کو سی ایف ایم ٹی ٹی آئی بدنی یا کسی دوسرے سرکاری مجاز اداروں میں نہیں دہرایا جائے گا اور اسی ڈیٹا کو ٹیسٹ رپورٹس میں شامل کیا جائے گا۔
تفصیلی گائیڈ لائن میں سی ایف ایم ٹی ٹی آئی، بدنی میں ٹریکٹروں کی جانچ کے عمل کو بھی شامل کیا گیا ہے۔
صدر جمہوریہ کا سکریٹریٹ
ستائیس اگست کو گارڈ کی تبدیلی کی تقریب منعقد نہیں ہوگی
چیف جسٹس آف انڈیا کی حلف برداری کی تقریب کی وجہ سے سنیچر  کو راشٹرپتی بھون کے صحن میں ’گارڈ کی تبدیلی کی تقریب‘ منعقد نہیں ہوگی۔
وزارت دفاع
بالاکوٹ فضائی حملوں کاایک سال پورا
نئیدہلی۔26؍فروری۔بالاکوٹ فضائی حملوں کے ایک سال پورے ہونے پر ایرچیف مارشل آر کے ایس بھدوریا ، پی وی ایس ایم ، ای وی ایس ایم ، وی ایم ، اے ڈی سی، فضائیہ سربراہ نے اسکواڈرن سے فضائی عملےکے ساتھ سری نگر ایئربیس پر ایک پانچ طیارہ مشن اڑایا۔ اسکواڈرن نے پچھلے سال 26 او ر27 فروری کو کارروائیوں میں حصہ لیا تھا۔ سی اے ایس نے 51 اسکواڈرن جی پی کیپٹن کامران نذیرن کے ساتھ ایک مگ-21 ٹائپ 69 طیارہ اڑایا جس میں ایک مِگ-21 ، 2 میراج-2000 اور دو سکھوئی-30 ایم کے آئی شامل تھے۔
26فروری 2019 اس لحا ظ سے ایک اہم دن تھا کیونکہ وہ دن ہندوستانی فضائیہ کے اُن مردوں اور خواتین کی پیشہ ورانہ مہارت اور کارروائی کی تیاری کا گواہ ہے جنہوں نے ایک انتہائی پیچیدہ مشن کوکامیابی کے ساتھ انجام دیا اور انتہائی چیلنج بھرے حالات میں اپنے مقاصد حاصل کئے۔ اس دن ہندوستانی فضائیہ اپنے بہادر فضائی جنگ بازوں کے جذبہ، استقامت اور قربانی کو سلام کرتی ہے اور قوم کو اپنے بھرپور عزم کی یقین دہانی کراتی ہے۔ ہندوستانی فضائیہ ملک کی خود مختاری اور سالمیت کا دفاع کرنے کے اپنے مقدس فرائض کی انجام دہی میں دیگر دفاعی خدمات کے ساتھ کندھے سے کندھا ملاکر کھڑی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ن ا۔ع ن
U-940
(Visitor Counter : 67
وزارت دفاع
ہند-نیپال دفاعی اشتراک وتعاون پر ویبینار اور ایکسپو کا انعقاد
نئی دہلی:21دسمبر، 2020:ہندوستان اور نیپال کےدرمیان آج ایک ویبینار اور ایکسپو کا انعقاد کیا گیا۔اس ویبینار کا مرکزی خیال ‘‘نیپال کے ساتھ دفاعی سیکٹر میں تال میل اور تعاون بڑھانا’’ تھا۔ سوسائٹی فار انڈین ڈیفنس مینوفیکچررس کے ذریعے وزارت دفاع کے دفاعی پیداوار کے محکمے کے تحت اسے منعقد کیاگیا تھا۔
یہ ویبینار ایروانڈیا 21 سیریز کے ویبیناروں کاحصہ ہے۔ جسے دوست ملکوں کے ساتھ دفاعی تعاون بڑھانے اور اگلے 5 برسوں میں 5 بلین امریکی ڈالر کے دفاعی برآمدات کے نشانے تک پہنچنے کے مقصد سے منعقد کیا جارہا ہے۔
کٹھمنڈو میں واقع ہندوستانی سفارتخانے کے ڈپٹی چیف آف مشن جناب انوراگ واجپئی، حکومت ہند کی وزارت دفاع کے جوائنٹ سکریٹری  جناب رام پرساد آچاریہ، حکومت نیپال کی وزارت دفاع کے جوائنٹ سکریٹری اور دونوں ملکوں کی وزارت دفاع کے دیگر سینئر افسران نے ویبینار میں حصہ لیا۔ دونوں فریقوں نے دونوں ملکوں کے درمیان قریبی، خوشگوار اور کثیر جہتی تعلقات پر زور دیا جو باہمی اعتماد اور ایک دوسرے کی امیدوں، آرزؤں اور احساسات پر مبنی ہیں۔ جوائنٹ سکریٹری  جناب انوراگ واجپئی نے کہا کہ ہمارے ثقافتی روابط 2500 پرانے ہیں، جب بھگوان بدھ کا جنم جنوبی نیپال کے لمبینی میں ہوا تھا، جن کے قیمتی پیغامات اور تعلیمات معاشرے کی پرورش کرتی ہیں۔ انہوں نے کہا کہ نیپال کے ساتھ دفاعی تعاون کوئی نیا عمل نہیں ہے بلکہ یہ تقریباً 70 برس پرانا ہے جب ہندوستان اور نیپال نے 1950 میں امن اور دوستی کے معاہدے پر دستخط کیے تھے۔ حکومت ہند کی ‘‘پڑوسی پہلے’’ کی پالیسی کے مطابق ہندوستان ایک پائیدار، خوشحال اور پُرامن نیپال کی ترقی کیلئے ایک سرگرم ترقیاتی شراکت دار ہے۔
ویبینار کے دوران 12 ہندوستانی دفاعی کمپنیوں۔ اشوک لی لینڈ، بی ای ایم ایل، بھارت الیکٹرانکس لمیٹیڈ، ہندوستان ایروناٹکس لمیٹیڈ، ایل اینڈ ٹی ڈیفنس، مہندرا ڈیفنس سسٹمس لمیٹیڈ، ایم کے یو لمیٹیڈ، او ایف بی، ایس ایس ایس اسپرنگس، ٹاک پی آر او ریڈیوز، ٹاٹا اڈوانس سسٹمس لمیٹیڈ اور یمن ٹیکنالوجی پرائیویٹ لمیٹیڈکے ذریعے تیار کردہ پروڈکٹس کو بڑے پلیٹ فارموں پر پیش کیاگیا۔ جنہیں ہندوستان کی جانب سے مہیا کرایا جاسکتا ہے۔
ویبینار میں 100 سے زیادہ شراکت داروں نے حصہ لیا اور ایکسپو میں 100 سے زیادہ ورچوول نمائشی اسٹال قائم کئے گئے ہیں۔
م ن۔م ع۔ ع ن
U NO:8297
(Visitor Counter : 72
وزیراعظم کا دفتر
وزیر اعظم نے جنم اشٹمی کے موقع پر عوام کو مبارکباد پیش کی
وزیر اعظم جناب نریندر مودی نے جنم اشٹمی کے موقع پر عوام کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’تمام اہل وطن کو جنم اشٹمی کے مقدس موقع پر تہہ دل سے مبارکباد۔ دعا ہے کہ عقیدت اور جوش و خروش سے معمور یہ تیوہار ہر کسی کی زندگی میں خوشیاں، خوشحالی اور خوش بختی لے کر آئے۔ جے شری کرشن!‘‘
زراعت اور کاشتکاروں کی فلاح و بہبود کی وزارت
شدید بارش اور سیلاب کی وجہ سے فصلوں کو نقصان
نئی دہلی، 22 نومبر 2019، زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے اپنے ایک تحریری جواب میں آج راجیہ سبھا کو بتایا کہ حکومت ہند نے 15 ریاستوں یعنی آسام، میگھالیہ، تریپورہ، بہار، اتراکھنڈ، ہماچل پردیش، گجرات، راجستھان، مہاراشٹر، کرناٹک، کیرلا، پنجاب، مدھیہ پردیش، اترپردیش اور ناگالینڈ کے لئے آئی ایم سی ٹی تشکیل دیئے ہیں۔ آئی ایم سی ٹی نے 2019 میں آئے سیلاب کی وجہ سے ہوئے نقصانات کا موقع پر جائزہ لینے کے لئے 13 ریاستوں کے متاثرہ ریاستوں کا دورہ کیا ہے۔
ریاستی حکومتوں سے موصولہ معلومات کی بنیاد پر جنوب مغربی مانسون 2019 کے دوران سیلاب / مٹی کے تودے کھسکنے / پانی کی وجہ سے پیدا ہونے والے خطرات کی وجہ سے زرعی علاقوں میں ہوئے نقصانات کی تفصیلات حسب ذیل ہیں۔
|
|
جنوبی مغربی مانسون 2019 کے دوران سیلاب/ مٹی کے تودے کھسکنے/ آبی موسمیاتی خطرات کی وجہ سے ریاستوں کے ذریعہ فصلوں کی نقصان کی رپورٹ پیش کی گئی ہے
|
|
عبوری رپورٹ یکم جون 2019 سے 14 نومبر 2019 تک کی ہے
|
|
نمبر شمار
|
|
ریاست
|
|
کل متاثرہ زرعی علاقے

|
|
|
|
آسام
|
|
2.14
|
|
|
|
بہار
|
|
2.61
|
|
|
|
چھتیس گڑھ
|
|
0.018
|
|
|
|
کرناٹک
|
|
9.35
|
|
|
|
کیرلا
|
|
0.31
|
|
|
|
مدھیہ پردیش
|
|
6.04
|
|
|
|
مہاراشٹر
|
|
4.17
|
|
|
|
ناگالینڈ
|
|
0.02
|
|
|
|
اوڈیشہ
|
|
1.49
|
|
|
|
پنجاب
|
|
1.51
|
|
|
|
راجستھان
|
|
27.36
|
|
|
|
تریپورہ
|
|
0.014
|
|
|
|
اترپردیش
|
|
8.88
|
|
|
|
اتراکھنڈ
|
|
0.003
|
|
|
|
مغربی بنگال
|
|
0.08
|
|
|
|
میزان
|
|
63.995
۔۔۔۔۔۔۔۔۔۔۔ ۔
م ن۔ش س۔ن ا۔
U- 5326
(Visitor Counter : 52